414 



afficit, cum remedium non appareat, nisi veluti ex machina 

 de coelo veniat. Dux Bukingamius prae se fert, se ipsum 

 cum classe brevi exiturum, et Batavi urgentur, ut näves 

 suas adiungant. Non caret res periculo, ubi vota populi 

 Duci non bene precantur. Sunt etiam multa alia, quae non 

 sine causa prudentiores reddunt sollicitos. Faxit Deus, ut 

 haec expeditio (si tamen procedit) priori sit felicior. Galli 

 pacis articulos, quos ante octiduum misi, studiose occultant, 

 maxime inter Rhaetos et Helvetios, quibus illos non nisi hac 

 perfecta communicaturi esse videntur. Dies iam revelat, 

 Pontificii Legati, Cardinalis Barberini studiis eam in Gallia 

 pacem clam impetratam, huiusque causa postea profectum 

 eum esse in Hispaniam. Plaerumque in eiusmodi negotiis 

 aliud simulatur et spargitur, aliud clam agitur ac tandem 

 perficitur. Sed ex eo tamen nondum omni ex parte in tran- 

 quillo est Italia, Sabaudo Geniensibus adhuc infenso, et Ve- 

 netis non dimittentibus militem. Etiam ipsi Hispani in red- 

 denda Riva tardiores se ostendunt, ut quamvis artificiose 

 acta et transacta cuncta fuerint, facile tamen iterum re- 

 scindi possint. Haec modo habebam, quae referrem. Se- 

 quentur subinde, volente Deo, plura. S. R. M:tem et simul 

 111. Gen:tem Tuam tutelae divinae toto corde commendans 

 et illam et hane ex animi sententia quam optime valere et 

 felicissime vivere cupio. Ex loco consveto. f£ Julii anno 

 1626; quam celerrime. 



Inter Caesarem et armatos rusticos non facile coitura 

 est concordia, his religionis suae libertatem praecise urgen- 

 tibus, quod ille ne audire quidem sustinet. Lintzium an 

 occupaverint, nondum constat, incertis dubiisque de re al- 

 latis nunciis. Nisi Bethlenius hac utitur occasione, mirum 

 sane erit. 



In tergo: Praesent. ad Dirscauiam 17 Aug. 



